open-index/open-wikipedia-markdown huggingface dataset:
Ragnvald Dahl

**Ragnvald Dahl** (født 13. juli 1938 i Oslo, død 25. februar 2018) var en norsk offentlig tjenestemann og politiker (H).

Han var utdannet cand.real. fra Universitetet i Oslo fra 1966. Dahl var en periode formann i Oslo Unge Høyre, styremedlem i Nasjonalkomiteen for internasjonalt ungdomsarbeid (NIU) 1966–1967, 1. viseformann i Unge Høyres sentralstyre 1964–1967 og deretter formann i Unge Høyre 1965–1969 etter at Henrik J. Lisæth trakk seg fra vervet i 1965. Han var medlem av Oslo bystyre i periodene 1968–1971 og 1980–1983. Dahl hadde senere en rekke stillinger som blant annet sosialrådmann og byrådsdirektør i Oslo kommune. Dahl var medlem av den norske nasjonalkommisjonen for UNESCO 1980–1983 og NORADs stedlige representant i Pakistan i 1990-årene.

## Referanser


## Eksterne lenker
*
Slaget ved Talas

**Slaget ved Talas** (kinesisk: 怛羅斯會戰) var en konflikt i 751 mellom det arabiske Abbaside-kalifatet og det kinesiske Tang-dynastiet, utkjempet for kontroll over Syr-Darja. Den kinesiske hæren ble beseiret og ødelagt ved bredden til Talas-elva, som i dag ligger i Kirgisistan. 

Arabernes seier skyldtes at kavaleriet deres beseira kinesisk infanteri og at tyrkiske stammer som kjempet for kineserne gikk over til fienden. Slaget førte til at kunsten å lage papir ble ført til Europa gjennom kinesiske krigsfanger, og gjorde at Sentral-Asia kunne omvendes til islam. I Kina ble slaget fulgt av An Lushans opprør, som begynte i 756.
Thomas Drange

**Thomas Hanasand Drange** (født 22. februar 1986) er en norsk tidligere håndballspiller. 

## Karriere
Drange, som er høyre bakspiller, startet sin karriere i Stavanger Håndball og gikk til Fyllingen Håndball i 2006. I 2009 gikk han videre til FCK Håndbold i Danmark, men der fikk han lite spilletid. I 2010 inngikk han en toårskontrakt med Dunkerque HBGL i Frankrike.

Drange debuterte på det norske landslaget 19. november 2006 mot Danmark. Han spilte på det norske landslaget under VM 2009 i Kroatia. På grunn av lite spilletid på klubblaget ble han ikke tatt ut til EM 2010.

Drange la opp i 2012 etter en skulderskade.

## Referanser




## Eksterne lenker
* Profil hos Norges Håndballforbund
* Thomas Drange FCK Håndbold
Rosenborgsangen

**«Rosenborgsangen»** (1988) er skrevet av Torstein Flakne og Dag Ingebrigtsen til Rosenborg Ballklub. Den ble spilt inn før cupfinalen i 1988. Foruten låtskriverne medvirket Ronni Le Tekrø, Åge Aleksandersen, Hans Rotmo, Terje Tysland og Rosenborg Ballklubs A-lag med trener Nils Arne Eggen. Den er nå klubbens klubbsang.

Rosenborgsangen ble i 2007 kåret til tidenes beste RBK-sang.

Sangen kan også synges til melodien av Australias nasjonalsang.

## Referanser
Morris Barry

**Morris Barry** (født 9. februar 1918 i Northampton i England, død november 2000) var en skuespiller, regissør og produsent.

Barry begynte med å spille i teater før andre verdenskrig. Etter å han tjenestegjort i hæren, gikk han tilbake til teateret, men ble også mer involvert innen film og TV. Han begynte som vikarierende scenemester hos BBC i slutten av 1950-årene. Der regisserte han blant annet episoder av *[[Barnaby Rudge]]* (1960), *[[Z-Cars]]* (1962) og historiene *[[The Moonbase]]* (1967), *[[The Tomb of the Cybermen]]* (1967) og *[[The Dominators]]* (1968) av serien *[[Doctor Who]]*.

Barry jobbet også som produsent ut over 1970-årene og han produserte blant annet episoder av TV-seriene *[[Angels]]* (1975), *[[Spy Trap]]* (1972&ndash;1975), *[[Poldark]]* (1975&ndash;1976) og BBCs dramatisering av *[[Dracula]]* fra 1977 med Louis Jourdan i hovedrollen. Han gikk deretter tilbake til å jobbe som skuespiller og spilte blant annet i *[[Blake's 7]]* (1979), *Doctor Who* (1979) og *[[All Creatures Great and Small]]* (1980).

## Referanser


## Eksterne lenker
*
Frankrike under Vinter-OL 1924

**Frankrike under Vinter-OL 1924**. Førtitre sportsutøvere fra Frankrike, førtien menn og to kvinner, deltok i ni sporter under Vinter-OL 1924 i Chamonix. Frankrike kom på niendeplass med tre bronsemedaljer. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Buenaventura Durruti

**José Buenaventura Durruti Dumange** (født 14. juli 1896 i León, død 20. november 1936 i Madrid var en spansk anarkist og militisleder.

## Liv og virke
Buenaventura Durruti var den andre av ekteparet Santiago Durruti og Anastasia Dumanges åtte barn. Han vokste opp i det fattige arbeiderstrøket Santa Ana. Som 14-åring sluttet Durruti på skolegangen for å begynne i lære som mekaniker hos Melchor Martínez, en lokal sosialist som var kjent for sitt revolusjonære ståsted.

I 1917 deltok Durruti i den store jernbanestreiken, der 70 arbeidere ble drept, over 500 såret og rundt 2000 fengslet. Durruti flyktet til Frankrike, der han oppholdt seg fram til 1920.

Tilbake i Spania ble han en lederfigur i den anarkistiske fagforeningen Confederación Nacional del Trabajo (CNT) og i Federación Anarquista Ibérica (FAI). Under Primo de Riveras diktatur 1923-1930 var han på nytt i eksil. Først da det spanske monarkiet falt i 1931 kom han tilbake til Spania. I 1932 ble han deportert til Spansk Guinea.

Ved den spanske borgerkrigens utbrudd i 1936 deltok Durruti i forsvaret av Barcelona og fikk deretter i oppgave å danne en anarkistisk milits. Den fikk navnet Durruti-kolonnen.

### Militialeder
Durruti-kolonnen talte på det meste 12 000 mann. Den ble ledet av Durruti og Enrique Pérez Farrás, og deltok blant annet i kampene om Zaragoza. Durruti-kolonnen tok en periode kontrollen over provinsen Aragon fra fascistene. I november 1936 dro Durruti til Madrid med 4000 mann for å forsvare den spanske hovedstaden.

### Omstridt dødsfall
Durruti døde av en skuddsalve 20. november 1936. Hvem som skjøt og hvorfor har siden den gang vært gjenstand for debatt. En rekke motstridende versjoner av hendelsesforløpet har vært formidlet, og både de fascistiske falangistene og kommunistene har blitt anklaget for å stå bak drapet.

Durrutis tidligere sjåfør, Clemente Cuyas, hevdet at han bevitnet hendelsen og at Durrutis gevær gikk av ved et uhell. Ifølge Cuyas skal anarkistene ha iscenesatt dødsfallet som en krigshandling for å ikke svekke moralen på republikanernes side.

22. november ble Durruti begravet i Barcelona. Mer enn 500 000 personer deltok i gravfølget.

## Galleri

Fil:BuenaventuraDurruti.jpg|Durruti som militisleder.
Fil:Miliciennes de la Colonne Durruti - 1936.jpg|Medlemmer av Durruti-kolonnen 1. januar 1936.
Fil:Durruti 23 novembre 1936.jpg|Durrutis begravelse i Barcelona 23. november 1936.
Fil:Tumbadurruti.jpg|Durrutis grav full av blomster på 69-årsdagen for hans død. 


## I kulturen

Den amerikanske kunstneren Ronald Brooks Kitaj portretterte Durruti i maleriet *Junta* (1962).

I 1972 skrev den tyske forfatteren Hans Magnus Enzensberger romanen *Anarkiets korte sommer - Buenaventura Durrutis liv og død*.

## Referanser
Euros Lyn

**Euros Lyn** (født 1971) er en walisisk regissør. Han ble utdannet ved Ysgol Gyfun Ystalyfera og Victoria University of Manchester.

Han har regissert episoder av blant annet *[[Belonging]]* (2000) og *[[Casualty]]* (2002&ndash;2003). Lyn har også regissert ni episoder av *[[Doctor Who]]*, inkludert «The Girl in the Fireplace» som vant en Hugo innen kategorien *Best Dramatic Presentation, Short Form* i 2007.

I 2007 regisserte han også første episoden av *[[Mysterier med George Gently]]*, som er basert på romanene om * Inspector Gently* av Alan Hunter.

## Referanser


## Eksterne lenker
* 
*
Ann Kristin Aarønes

**Ann Kristin «Anka» Aarønes** (født 19. januar 1973 i Ålesund) er en norsk fotballspiller som vant serie og cup flere ganger.

## Med klubblag
Aarønes' lag, Spjelkavik, rykket opp i 1991, og Aarønes debuterte i 1. divisjon (daværende navn på Toppserien) i 1992, etter å ha spilt sin 12. landskamp. Aarønes ble lagets toppscorer med 12 mål, over halvparten av lagets totale mål i serien. Spjelkavik rykket ned, og Aarønes flyttet til Trondheims/Ørn. Der ble hun en øyeblikkelig hit, hun ble lagets, og seriens, nest mest scorende spiller med 18 mål, 8 mål bak Randi Leinan. Aarønes var også med på å vinne cupgullet det året. Aarønes var med på å vinne serien og cupen fem ganger hver i de neste seks årene hun spilte for Trondheims-Ørn, og hun spilte en vesentlig rolle i at klubben er norsk kvinnefotballs mest meritterte klubb. Hun er utnevnt til æresmedlem av klubben.

I 2001 reiste hun og lagvenninne Gro Espeseth til New York City for å spille profesjonell for det nyoppstartede  New York Power, som betalte 10 000 dollar for Ann Kristin (og 15 000 for Gro). Men så la hun opp etterpå og jobbet for Trøndelag Fotballkrets, mens laget ble lagt ned i 2003

Fra 2004 har hun jobbet med regnskap og billettsalg for Aalesund Fotballklubb.

## Med landslag
Hun debuterte den 2. september 1990 på Norges kvinnelandslag i fotball uten å ha spilt en eneste toppseriekamp. Både i den kampen (mot England) og neste (mot Ungarn) var hun innbytter, men i den tredje kampen, mot Danmark, spilte hun fra start, og scoret sitt første mål.

Aarønes var med på å vinne EM i fotball for kvinner 1993 og var med i VM i fotball for kvinner 1995. Aarønes scoret to mål i åpningskampen mot Nigeria og tre mot Canada i gruppespillet. Norge vant også den siste kampen i gruppespillet,  vant  kvartfinalen mot Danmark, og møtte favorittene USA i semifinalen. Aarønes scoret kampens eneste mål, og Norge kom til finalen mot Tyskland. Norge vant kampen, og Aarønes ble turneringens toppscorer med 6 mål, og vant dermed "Golden Shoe".

Året etter kom Aarønes og resten av landslaget til semifinalen i OL i Atlanta. Der ble det tap mot USA, men Norge vant bronsefinalen mot Brasil etter to kjappe mål av Aarønes. Aarønes var også med på å vinne samtlige fire seire Norge har i Algarve Cup. Aarønes la opp som landslagsspiller i 1999, visstnok fordi hun mente at nok var nok.

## Meritter
**Med landslaget**
* VM-gull 1995
* EM-gull 1993
* OL-bronse 1996

**Med Trondheims/Ørn:**
* Seriemester 1994, 1995, 1996, 1997 og 2000
* Cupgull 1993, 1994, 1996, 1997, 1998 og 1999

## Referanser


## Eksterne lenker
* 
*
Kron og mynt

:*Se også [[Mynt og kron]].*
***Kron og mynt***, med undertittelen *eit veddemål*, er en roman av den norske forfatteren Kjartan Fløgstad, utgitt i 1998.

Romanen blir beskrevet som en «digresjonsroman» og omtalt som «eit omfattande, rikt ornamentert, barokt romanunivers som introduserer ei rekke ulike karakterar, tider, stader og hendingar. Karakterar, tider, stader og hendingar som i stor grad lever sine eigne liv, men som i romanen etter kvart blir knytt til kvarandre på meisterleg vis». En av romanens hovedpersoner er *Tjerand Fonn*, som blir funnet i sin døde mors liv i fjæresteinene utenfor Kristiansund, og som vokser opp hos fosterfaren *Samson Avsenius*. Avsenius er reder og lastebilsjåfør, mens Tjerands biologiske mor var russisk sirkusartist. Tjerand Fonn vokser opp og utdanner seg til kunsthistoriker, med kirkeutsmykninger fra reformasjonen og barokken som spesialfelt. Romanens jeg-forteller *Aa Aavaath* er en bifigur i handlingen; hun er geolog og arbeider som plattformsjef i oljeindustrien.

Romanen ble av Dagbladets anmelder Øystein Rottem karakterisert som et mesterverk; mens den svenske avisen Expressens anmelder beskriver boken som «en norsk motsvarighet till James Joyces Ulysses». Dag og Tids anmelder Otto Hageberg omtalte boka som «litterær kunst av uvanleg kvalitet».

*Kron og mynt* vant Brageprisen det året den utkom; og ble i en Dagbladet-serie sommeren 2006 kåret til en av de 25 beste romanene fra de siste 25 år

## Referanser
Filbehandling (Windows)

**Filbehandling** var en grafisk filbehandler som ble levert sammen med utgaver av Microsoft Windows mellom 1990 og 1999. Den var ment å erstatte bruken av MS-DOS til å håndtere brukerens filer. Ved lanseringen av Windows 95 og Windows NT 4.0, ble den erstattet av Windows Utforsker.
William Smith (kaptein)

**William Smith** (født i oktober 1790 i Blyth i Northumberland i England, død 1847) var en engelsk kaptein som i 1819 oppdaget øygruppen Sør-Shetlandsøyene i Antarktis.

Smith var i 1819 kaptein på det britiske handelsskipet «Williams», da han på vei til Valparaiso i Chile kom ut av kurs ved Kapp Horn i et forsøk på å dra nytte av gunstig vind. Den 19. februar oppdaget han Sør-Shetlandsøyene, men foretok ingen ilandstigning. På returen fra Chile forsøkte han å nå øygruppen igjen, men han hadde lagt kursen for langt mot vest. Senere samme år var han tilbake og gikk i land på King George Island, der han 16. oktober gjorde krav på øyene for kong Georg III.

I begynnelsen av 1820 ble Smith og «Williams» hyret av den britiske marinen og med Edward Bransfield som ekspedisjonsleder sendt for å utforske øyene. De seilte ut fra Valparaiso og brukte to måneder på å kartlegge øyene.

Smiths oppdagelse førte til at øygruppen i et par sesonger var et eldorado for britiske og amerikanske selfangere, før den antarktisk pelsselen i 1822 nesten var utryddet  i området. Smith selv deltok i fangsten sesongen 1820/21 med to selskuter, som reiste hjem med tilsammen 60&nbsp;000 selskinn.

## Referanser


## Litteratur

*
*
August D. Michelsen

**August Donatus** «**Gusten**» **Michelsen** (født 4. mai 1904, død 4. juni 1983) var en norsk forretningmann, fotballspiller og politiker (Høyre). Han er mest kjent som ordfører i Bergen fra 1960 til 1963, og som administrerende direktør i Vadheim Elektrochemiske Fabrikker.

Michelsen spilte fotball for Brann, og var fast på laget en periode på 1920-tallet. Senere i livet ble han også formann i klubben.

Under annen verdenskrig deltok Michelsen i motstandsaktiviteten, og utgav blant annet en illegal avis sammen med Gunnar Garbo. Michelsen ble arrestert av tyskerne, og var på vei til konsentrasjonsleir i Tyskland da fangeskipet DS «Westfalen» gikk ned. Michelsen overlevde senkingen sammen med kun fem andre norske fanger, og kom seg i sikkerhet i Sverige.

Han var medlem av Bergen bystyre og formannskap fra 1939 til 1971, og ordfører fra 1960 til 1963. Michelsen var vararepresentant på Stortinget fra 1937 til 1965, og var også formann i Unge Høyres Landsforbund fra 1945 til 1947.

Michelsen var også kjent som en glødende støttespiller av Nordnæs Bataljon, og var formann for «gamlekarene». Han var også medlem av 17. mai-komiteen i Bergen fra 1939 til 1983, derav 14 år som formann.

I 1975 ble Michelsen utnevnt til ridder av første klasse av St. Olavs Orden.. Han ble Officer of the British Empire ( OBE) 1963 

## Videre lesning
* *Michelsen, Bente Kathie  og Rødland, Kjartan. *August D. Michelsen : alt for Bergen! : om Brannpatrioten, Nordnæsgutten, politikeren og bergenseren*. Bergen, 2009. ISBN 978-82-7129-214-0

## Referanser


## Eksterne lenker
*
Schleiden

**Schleiden** er en by i den tyske delstaten Nordrhein-Westfalen. Den ligger i Eifelfjellene, i  Kreis Euskirchen, og har  innbyggere per 2004. En turistjernbanelinje knytter Schleiden sammen med Kall. Denne jernbanelinja er en del av den regionale strekningen fra Köln til Trier.

## Bilder

Oleftalbahn Schienenbus Blumenthal.JPG|Skinnebuss på Oleftal-banen


## Referanser


## Eksterne lenker
*
Morgon og kveld

***Morgon og kveld*** er en roman av den norske forfatteren Jon Fosse, utgitt i 2000.

Som med de fleste av Fosses tekster er det lite ytre handling. Hovedpersonen *Johannes* følges i to faser av livet. I den første delen ser vi fødselen, fra farens synsvinkel. Den største delen av boka utspiller seg imidlertid etter Johannes' død. Den lavmælte dialogen med vennen *Peter*, og de to mennenes indre monologer, fyller mye av teksten. I løpet av dagen ledsager Peter vennen til plasser og hendelser som har spilt en rolle i Johannes' liv, som en oppsummerende revy over livet, og som en forberedelse til døden. Begge de to mennene er fiskere, og romanen foregår i en ubestemt tid som både kan være nær utgivelsesåret, og muligens kan ligge 30–40 år bakover i tiden. Romanen er skrevet i rytmiske intervaller, hvor tegnsetting som komma, punktum og spørretegn, er med på å underbygge og forsterke mening.

Romanens interesse for et såvidt religiøst tema som livet etter døden understrekes av personnavnene: Peter, Johannes, Jakob, Anna og Marta. Personene tar ikke parti for noe bestemt livssyn, men mener at deres gudsbilde er annerledes enn «dei gudelege» sitt. Dag og Tids anmelder Ole Karlsen peker på at boka er «ei slags dødebok om Johannes si dødsreise».

*Morgon og kveld* ble nominert til Nordisk råds litteraturpris og Kritikerprisen da den utkom. Forfatteren mottok også Melsom-prisen for boka; den har blitt karakterisert som «et av høydepunktene i Jon Fosses forfatterskap», og i en Dagbladet-serie sommeren 2006 ble den kåret til en av de 25 beste romanene fra de siste 25 år. 

## Referanser
Programbehandling (Windows)

**Programbehandling** var skallet i operativsystemene Windows 3.0, Windows 3.1x og Windows NT 3.x. Skallet hadde et oppgaveorientert grafisk brukergrensesnitt som bestod av ikoner (snarveier til programmer) som var arrangert i programgrupper. Den erstattet filbehandleren *MS-DOS Executive* som et standard Windows skall.

I Windows 95 og Windows NT 4.0 ble skallet erstattet av Windows Utforsker og Start-meny som standard-skall, selv om Windows 95 ga brukeren mulighet til å velge Programbehandling som skall under installeringen. Av hensyn til bakoverkompatibilitet ble Programbehandling også inkludert i senere versjoner av Windows.
Helmer Halvorsen Bryn

**Helmer Halvorsen Bryn** (født 23. september 1865 i Romedal på Hedmarken, død 28. mai 1933) var en norsk diplomat.

Bryn gikk ut av Kristiania Handelsgymnasium i 1883, og ble *[[cand. jur.]]* i 1889. I 1892 ble han konsulatstipendiat, og 1893–94 var han konstituert generalkonsul i Buenos Aires. Etter å ha vært visekonsul i Bordeaux i 1895, trådte han inn indredepartementet og ble byråsjef ved 2. utenrikskontor i 1899. I 1902 ble han hele indredepartementets ekspedisjonssjef.

I indredepartementet tok Bryn del i arbeidet med forberedelsene av de diplomatiske reformene som ledet frem til unionsoppløsningen i 1905. Han var blant annet formann i den departementale konsulatkomiteen, som i 1904 utarbeidet det endelige forslaget til et selvstendig norsk konsulatvesen. I 1905 var han tett ved begivenhetenes sentrum, og da det norske utenriksdepartementet ble opprettet 7. juni 1905, ble han dettes første ekspedisjonssjef. I november samme år reiste han som midlertidig norsk utsending til Stockholm for å forhandle om forskjellige spørsmål i forbindelse med avviklingen av unionen.

Etter en tid å ha bestyrt den norske legasjonen i København som *[[chargé d'affaires]]*, ble han i 1906 legasjonsråd i Paris. I 1910 deltok han som en av Norges delegerte ved den internasjonale Spitsbergenkonferansen i Kristiania. 1910–1926 var han norsk minister i Washington, D.C.

## Referanser


## Kilder
* *[[Salmonsens konversationsleksikon]], Anden Udgave*, bind IV, s. 149. København: J. H. Schultz, 1916.

## Eksterne lenker
*
Halvard Bachke

**Halvard Huitfeldt Bachke** (født 13. desember 1873 i Trondhjem, død 22. januar 1948) var en norsk diplomat.

Han var sønn av konsul og skipsreder Halvard Bachke (1838–1875) og Maria Arilda Virginie Huitfeldt (1849–1936), og giftet seg i 1917 med Ragna Othilie Thoresen (1880–1945).  Etter examen artium 1892 og cand. jur. 1897 jobbet han utenriks. Med en artikkel i *[[Verdens Gang (1868–1923)|Verdens Gang]]* 18. desember 1905 ga Bachke støtet til opprettelsen av Nordmanns-Forbundet, som ble konstituert 21. juli 1907 i Kristiania.  Etter å ha gitt seg i 1945 var han bosatt i Paris. Han døde på julebesøk i Stockholm etter en påkjørsel av bil.

## Posteringer
* 1898 sekretær generalkonsulatet i Antwerpen, konstituert visekonsul for Norge og Sverige i Bordeaux
* 1899 ekstraskriver i Indredepartementets utenriksavdeling
* 1902–1902 konsulatstipendiat i London og Cape Town
* 1904–1909 sekretær, byråsjef og ekspedisjonssjef i UD
* 1910 legasjonsråd legasjonen i Paris
* 1913–1914 tjenestefri, var meddirektør i finansieringsforetaket «Det norske aktieselskab for elektro-kemisk industri».
* 1917–1919 legasjonsråd ved legasjonen i Berlin
* 1919–1924 sendemann og generalkonsul ved legasjonen i Buenos Aires
* 1924–1927 sendemann, legasjonen i Helsingfors
* 1927–1934 sendemann, legasjonen i Washington
* 1934–1940 sendemann, legasjonen i Paris
* 1940–1945 den norske regjeringen i London

## Utmerkelser
* K.^ St. Olavs Orden
* Kroningsmedaljen 1906 1 (sølv)
* Stk. Finlands hvite roses orden
* Stk. Solordenen fra Peru
* Storoff. Kroneordenen fra Belgia
* Storoff. Kristusordenen fra Portugal.
* Storoff. Sankt Savas orden fra Serbia
* Komm. Æreslegionen fra Frankrike
* Ordre des Palmes académiques fra Frankrike

## Referanser
Amenoré

**Amenoré** (*av [[gresk]] a = uteblitt, men = måned, rhoia = strøm*) er en tilstand av uteblitt menstruasjon. Amenoré finnes i to former - primær og sekundær. «Primær amenoré» betegnes som en situasjon der menstruasjon ennå ikke har inntruffet i en alder av 16 år. «Sekundær amenoré» er opphør av menstruasjon i mer enn 6 måneder.  

Årsakene til opphør av menstruasjon kan blant annet være graviditet, underernæring, samt forstyrrelser i livmor, eggstokker og hypofysen.

## Tiltak
Dersom det ikke vises tegn til pubertetsutvikling ved 14-årsalder, og dersom menstruasjon uteblir i mer enn 3 måneder, bør lege oppsøkes.
Ademar León

**Club Balonmano Ademar León** er en håndballklubb i León i Spania. Klubben ble stiftet i 1956. Den spiller i den spanske toppdivisjonen  Liga ASOBAL og ble seriemester i sesongen 2000/2001. Klubben vant cupvinnercupen i håndball for menn i sesongene 1998/1999 og 2004/2005. De tidligere norske landslagsspillerne Ole Erevik, Kristian Kjelling, Stian Vatne og Thomas Kristensen har spilt for klubben.

## Eksterne lenker
*
Éva Tófalvi

**Éva Tófalvi** (født 4. desember 1978 i Miercurea Ciuc) er en rumensk skiskytter.

I 1997 debuterte Tófalvi i verdenscupen ved å bli nr. 75 på 15&nbsp;km i Ruhpolding. Årets høydepunkt var imidlertid juniorverdensmesterskapet i Forni Avoltri, der hun ble nummer 6 på normaldistansen og nummer 4 på sprinten. Sesongen deretter startet hun også sporadisk i verdenscupen, men den eneste poengfangsten kom i Östersund, der hun ble nr. 29. Denne sesongen deltok hun under OL 1998 i Nagano, der hun ble nummer 11 på 15&nbsp;km.

Den første verdenscupplasseringen blant de 10 fremste kom i sesongen 1998/99, da hun ble nr. 9 på sprinten i Val Cartier. Hun hadde en god sesong i 2000/01. Hun tok flere plasseringer blant de 20 fremste, og ble nummer 6 på 15&nbsp;km under VM i skiskyting 2001 i Pokljuka. Hun deltok i OL 2002 i Salt Lake City uten nevneverdige resultater, og under OL 2006 i Torino ble hun nummer 19 på 15&nbsp;km. I løpet av karrieren har hun ofte gjort det best på normaldistansen, noe som skyldes hennes gode skyteferdigheter.

Sesongen 2008/09 begynt svært godt for den rumenske skiskytteren, med 9.- og 7.-plass på henholdsvis sprinten og jaktstarten. Karrierens hittil beste resultat kom på 15&nbsp;km i Hochfilzen i desember 2008, der hun tok en andreplass etter feilfri skyting. Vinneren Albina Akhatova ble imidlertid tatt i doping, så Tófalvi ble den egentlige vinneren.

Hun tilhører den ungarske minoriteten i Romania.

## Referanser


## Eksterne lenker
*
BM Aragón

**CAI Balonmano Aragón** er en håndballklubb i Zaragoza i Spania. Klubben ble stiftet i 2003. Klubben spiller i den spanske toppdivisjonen  Liga ASOBAL. Klubben kom til finalen i EHF-cupen i sesongen 2006/2007. Den norske landslagsspilleren Stian Vatne spilte for klubben fra 2006 til 2009.

## Eksterne lenker
*
SDC San Antonio

**Sociedad Deportiva Cultural San Antonio** var en håndballklubb i Pamplona i Spania. Klubben, som ble stiftet i 1955, spilte i den spanske toppdivisjonen  Liga ASOBAL. Klubben vant cupvinnercupen i håndball i sesongene 1999/2000 og 2003/2004. Den norske landslagsspilleren Kristian Kjelling  spilte for klubben fra 2006 til 2009. Klubben gikk konkurs i 2013.

## Referanser
Frankofili

**Frankofili** er en betegnelse på kjærlighet til Frankrike eller fransk språk og kultur. Adjektivet er *frankofil*. Uttrykket brukes bare om personer som ikke selv er fra Frankrike.

Motsetningen til frankofili og frankofil er *frankofobi* og *frankofob*.

## Kjente frankofile personer
*Winston Churchill
*Gustav III
*Fredrik den store
*Julian Barnes
*Thomas Jefferson
*Jonas Gahr Støre

## Referanser
Germanofili

**Germanofili** er en betegnelse på kjærlighet til det tyskspråklige Europa og tysk språk og kultur. Adjektivet er *germanofil*. Uttrykket brukes bare om personer som ikke selv er fra et tyskspråklig land.

Ettersom tysk gjennom mange hundre år har vært brukt av overklassen, som kongelige, adel og borgerskap, også utenfor de tyskspråklige landene, bl.a. i mye av Øst-Europa og i en viss grad Nord-Europa, og innen utdannelse og forskning, forbindes språket gjerne med dannelse, noe som kan ha påvirket interessen for det tyske.

Motsetningen til germanofili og germanofil er *germanofobi* og *germanofob*.
Det filosofiske fakultet

**Det filosofiske fakultet**, eller filosofi, er den fjerde av de tradisjonelle disiplinene ved europeiske universiteter, og har sine røtter i middelalderen. De andre tradisjonelle disiplinene er teologi, jus og medisin. Filosofi hadde lavest rang, men også flest studenter, siden studenter først måtte studere filosofi for å bli tatt opp ved de høyere fakultetene.

På engelsk er fakultetsinndelingen filosofi kjent som *Faculty of Arts*, med navn etter de syv frie kunster, dvs. trivium (grammatikk, retorikk, dialektikk) og quadrivium (aritmetikk, musikk, geometri og astronomi). Betegnelsen filosofi som fakultetsinndeling stammer fra det tyskspråklige Europa, og brukes i Skandinavia og ellers i Sentral-Europa (Tsjekkia, Slovenia, Slovakia etc.).

Alle andre fag enn teologi, jus og medisin hørte under filosofi. I løpet av det 19. og 20. århundre ble det ved mange universiteter opprettet egne fakulteter for f.eks. matematisk-naturvitenskapelige fag og for de nye vitenskapene som vokste frem, f.eks. samfunnsvitenskap. Men i flere land bestod den tradisjonelle inndelingen likevel på den måten at man også i disse fagene avla den filosofiske doktorgrad.

De universitetsenheter som idag kalles filosofisk fakultet eller tilsvarende, eller deres arvtagere, omfatter som regel bare humaniora, med faget filosofi (i snever forstand), historie, språkfag osv., som kan oppfattes som kjernen i den klassiske universitetsdisiplinen filosofi.

## Referanser
Flekkfly

**Flekkfly** (*Crypsedra gemmea*) er en sommerfugl som tilhører familien nattfly (Noctuidae). Den er vanlig nord til Nordland i Norge.

## Utseende
Et middelsstort (vingespenn 38 – 42 mm), kraftig nattfly, brun-grønt med lyse tegninger. 
Arten ligner mye på den ikke nært beslektede arten kystnellikfly (*Hadena albimacula*), men vingenes grunnfarge er mer grønnlig og de lyse partiene på vingene er mer utbredte enn hos denne. Forvingen har brede, hvite og svarte tverrbånd ved roten (rotlinje) og like innenfor ringmerket (indre mellomlinje). Ring- og nyremerkene er markerte, stor og lyse. Mellom dem går en litt diffus, svart siksak-tverrlinje. Utenfor nyremerket er det en buet, smal, mørk siksak-tverrlinje (ytre mellomlinje) med en stor, hvit flekk nær framkanten (denne er ofte grodd sammen med nyremerket) og 2-3 hvite flekker nær bakkanten. Langs ytterkanten går det en smal, hvit tverrlinje (bølgelinjen), i midten har denne innoverrettede, svarte pileflekker. Vingefrynsene er for det meste brungrønne, men med smale striper av hvite frynser innimellom. Bakvingen er lysgrå. 

## Levevis
Flekkflyet finnes på åpne områder, for eksempel lynghei. Larven lever på ulike gress (Poaceae). De voksne sommerfuglene flyr om natten i juli – september og kommer gjerne til lys. De kan vandre en del og dukke opp utenfor artens normale utbredelsesområde.

## Utbredelse
Flekkflyet er utbredt i Europa, bortsett fra Den iberiske halvøy og Balkan. I Storbritannia er den bare registrert én gang. I Norge er den funnet nord til den sørlige delen av Nordland.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* *Flekkfly (Crypsedra gemmea)* på lepidoptera.no: http://www.lepidoptera.no/arter/?or_id=6130
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/polymixis_gemmea.html
* *Polymixis gemmea* på UK moths: https://web.archive.org/web/20071019040410/http://ukmoths.org.uk/show.php?bf=2252a
## Eksterne lenker
*
Olje!

***Olje!*** er en norsk dokumentarserie fra 2009 som omhandler det norske oljeeventyret. Serien ble vist søndagskveldene på NRK1 vinteren 2009. Pandora Film produserte serien for NRK.

Serien er fordelt på 5 episoder (ca. 50 minutter per episode):
# **En siste brønn**
# **Oljebyen**
# **Farlig farvann**
# **På dypt vann**
# **AS Norge**

## Referanser


## Eksterne lenker
*
Narve Fulsås

**Narve Fulsås** (født 17. desember 1953 på Dalen i Telemark) er en norsk historiker. Han har siden 1998 vært professor i moderne historie på Institutt for arkeologi, historie religionsvitenskap og teologi ved Universitetet i Tromsø. Fulsås er spesialist på norsk 1800-tallshistorie, historiografi, historieteori, nordnorsk historie og Henrik Ibsen.

Fulsås ble cand.philol. i 1983 på en hovedfagsoppgave om veksten og nedgangen til nessekongene i Nordland på 1800-tallet. Denne ble bygd på studier av arkivmateriale fra handelsmannen K. Zahl på Kjerringøy. En syntese av hans arbeid med nordnorsk, økonomisk historie ble i 1987 publisert i artikkelen *Hushaldsøkonomi og kapitalistisk økonomi i Nordland, 1850-1950* i Historisk tidsskrift. 

Han tok doktorgrad om Universitetet i Tromsøs historie i 1994. Avhandlingen ble utgitt som jubileumsboken *Universitetet i Tromsø 25 år*. 

Fulsås har skrevet en historiografisk orientert biografi om Ernst Sars som utkom i 1999 under tittelen *Historie og nasjon*. I 2003 utga han *Havet, døden og vêret: Kulturell modernisering i Kyst-Noreg 1850-1950*. 
Dette var en studie om hvordan vitenskapelig værvarsel og teknologi gradvis endret mentaliteten i kystfiskersamfunnene bort fra en fatalistisk livsholdning der ulykker og skipsforlis ikke ble forklart rasjonelt. Utviklingen av telegraf, aviser, leseferdigheter, værmelding, dekte fartøyer, motordrift, og ulykkesforsikring var blant årsakene som brukes til å forklare endringen i fiskernes atferd og mentalitet.

I forskningsprosjektet Norsk polarhistorie skrev Fulsås om polarekspedisjonenes betydning for norsk 1800-tallspolitikk og identitet. Han gikk i mot synet (særlig fremmet av Tor Bomann-Larsen) at ekspedisjonene var av vesentlig politisk betydning for utviklingen mot unionsoppløsningen i 1905. 

Siden 2003 har Fulsås vært redaktør for åtte av de 33 bindene i Henrik Ibsens skrifter, med ansvaret for kommentert utgivelse av alle Ibsens brev.

## Priser og hedersbevisninger
* 2000 Forskingsprisen fra Det historisk-filosofiske fakultetet ved Universitetet i Oslo. For avhandlingen om Sars. 
* I 2012 Det Norske Videnskaps-Akademi i gruppe for historie.

## Referanser

## Eksterne lenker
Flatfly

* variabelt flatfly
* flekkflatfly
* gult flatfly
* rødlig flatfly

**Flatfly** (*Conistra* spp.) er en slekt av nattfly som tilhører underfamilien Hadeninae. Det forekommer 14 arter i Europa, fire av dem også i Norge.

## Utseende
Middelsstore, kraftige nattfly, gule, brune, brunrøde eller grålige på farge. Kroppen er noe avflatet, vingene vanligvis med utydelige tegninger.

## Levevis
Artene finnes helst i skog, skogkanter, hager og parker. Larvene utvikler seg på ulike busker, løvtrær eller urter. De nordlige artene overvintrer som voksne og flyr i september – oktober og igjen i mars – mai.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Hadeninae
************** Stammen Xanthiini
*************** Slekten **flatfly**, *Conistra* Hübner, 1821
**************** Underslekten *Conistra* (i snever forstand)
***************** *[[Conistra aliciae]]* Lajonquiére, 1939
***************** *[[Conistra daubei]]* (Duponchel, 1838)
***************** *[[Conistra gallica]]* (Lederer, 1857)
***************** *[[Conistra intricata]]* (Boisduval, 1829)
***************** *[[Conistra ligula]]* (Esper, 1791)
***************** flekkflatfly, *Conistra rubiginosa* (Scopoli, 1763)
***************** *[[Conistra rubricans]]* Fibiger, 1987
***************** variabelt flatfly, *Conistra vaccinii* (Linnaeus, 1761)
***************** *[[Conistra veronicae]]* (Hübner, 1813)
**************** Underslekten *Dasycampa*
***************** rødlig flatfly, *Conistra erythrocephala* (Denis & Schiffermüller, 1775)
***************** gult flatfly, *[[Conistra rubiginea]]* (Denis & Schiffermüller, 1775)
***************** *[[Conistra staudingeri]]* (Graslin, 1863)
**************** Underslekten *Orrhodiella*
***************** *[[Conistra ragusae]]* (Failla-Tedaldi, 1890)
**************** Underslekten *Peperina*
***************** *[[Conistra torrida]]* (Lederer, 1857)
## Kilder
* Norges sommerfugler – Nattfly
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: eupsilia transversa
* Fauna Europaea , utbredelsesdatabase for europeiske dyr.
## Eksterne lenker
*
Høstlærfly

**Høstlærfly** (*Mniotype satura*) er en sommerfugl som tilhører familien nattfly (Noctuidae). Den er utbredt på Sørlandet og det sørligste Østlandet i Norge.

## Utseende
Et ganske stort (vingespenn 40 – 52 mm), kraftig, mørkt rødbrunt nattfly. Brystet er mørkbrunt, forvingen mørkt rødbrun eller brun. Nyre- og ringmerkene er lyse og tydelige, under dem er det en kort, bred, svart lengdestrek (tappmerket). Vingen har to smale, mørke siksak-tverrlinjer (mellomlinjer) og langs ytterkanten en smal, hvit tverrlinje (bølgelinje) som midt på har 2-3 spisse, innovervendte tenner. Ytterkanten er noe bølgete, særlig i den bakerste delen. Bakvingen er gråbrun. 

## Levevis
Høstlærflyet lever i løv- og blandingsskog, skogkanter og hager. Larvene utvikler seg på ulike busker og urter i mai – juni. De voksne sommerfuglene flyr fra slutten av august til slutten av september, og arten overvintrer som egg.

## Utbredelse
Den er utbredt i Europa, bortsett fra de sørligste og nordligste områdene, og videre østover til Kina, Japan og Korea. I Norge forekommer den på Sørlandet vestover til Farsund og på Østlandet nordover til Oslo, dessuten er den funnet på Sola i Rogaland.

## Kilder
* Norges sommerfugler – Høstlærfly http://www.toyen.uio.no/fagene/zoologi/insekter/norlep/noctuidae/satura.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mniotype_satura.html 
* *Blepharita satura* på UK moths: https://web.archive.org/web/20111017110849/http://ukmoths.org.uk/show.php?bf=2249
## Eksterne lenker
*
Brunt lærfly

**Brunt lærfly** (*Mniotype adusta*) er en sommerfugl som tilhører familien nattfly (Noctuidae). Den er vanlig over hele Norge.

## Utseende
Et middelsstort (vingespenn 40–45 mm), brunt nattfly. Kroppen og forvingene er mer eller mindre mørkt rødlig brune. Forvingen har alle tegningene man gjerne finner i nattflyvinger – to smale mellomlinjer, mørkkantede nyre- og ringmerker, en kort, mørk lengdestrek som kalles tappmerke og en smal, hvit bølgelinje langs ytterkanten, men disse er ofte utydelige og vanskelige å skille ut. Bølgelinjen danner en hvit W midt på og har svarte, innoverrettede pileflekker i den midtre delen. Bakvingen er lsyt gråbrun, mørkere ved ytterkanten. Arten kan minne mye om busklundfly (*Lacanobia thalassina*), men denne har hårete øyne, noe man ser lett med en god lupe.

## Levevis
Brunt lærfly kan påtreffes nesten hvor som helst på landjorda. Larvene lever på mange ulike løvtrær, busker og urter. De voksne sommerfuglene flyr i mai–juli.

## Utbredelse
Den er utbredt i Europa, bortsett fra lengst i sør, og videre østover til Sibir. I Norge er den vanlig over hele landet.

## Referanser




## Kilder
* Norges sommerfugler – Vanlig lærfly http://www.toyen.uio.no/fagene/zoologi/insekter/norlep/noctuidae/adusta.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mniotype_adusta.html
* *Miniotype adusta* på UK moths: https://web.archive.org/web/20071031122500/http://www.ukmoths.org.uk/show.php?bf=2250

## Eksterne lenker
*
Björgvin Sigurðsson

**Björgvin G. Sigurðsson** (født 30. oktober 1970) er en islandsk politiker. Han representerer det sosialdemokratiske partiet Samfylkingin. 

Björgvin har sittet i Alltinget siden 2003, og har vært med i flere komiteer; bl.a. transport- og kommunikasjonskomiteen, utdannings- og kulturkomiteen og industrikomiteen. Politisk er han for at Island skal melde seg inn i EU og innføre euroen som valuta.

Han ble utnevnt til handelsminister i 2007 og minister for nordisk samarbeid i 2008. 

25. januar 2009 annonserte Björgvin at han trekker seg som handelsminister. Bakgrunnen var de økonomiske problemene Island har fått i etterkant av subprime-lånekrisen. 

Björgvin er utdannet innen historie og filosofi; han har en Bachelorgrad innen historie og filosofi fra University of Iceland og en Mastergrad i *Philosophy of Political Science* fra University of Cork.

Han har seks barn. 

## Referanser


## Eksterne lenker
* Profil på ''Alltinget''
Craig Venter

**John Craig Venter** (født 1946) er en amerikansk biolog og forretningsmann. Venter stiftet The Institute for Genomic Research og var medvirkende i kartleggingen av det menneskelige genom. Han var oppført på Time Magazine's 2007 og 2008 Time 100 liste over de mest innflytelsesrike personene i verden.

## Referanser
Favorite Ludwigsburg

**Favorite** er et maison de plaisance og en jaktresidens i barokkstil som ligger i Ludwigsburg i Tyskland.

Det ble bygget i tida mellom 1717 og 1723 til hertugen av Württemberg Eberhard Ludwig av Württemberg. Donato Giuseppe Frisoni stod for arkitekturen. 

Fra 1806 av forandret kong Fredrik I av Württemberg parken til et menangerie, med hjorter og gemser. Arkitekten Nikolaus Friedrich von Thouret renoverte interiøret i en neoklassisk stil.

På 1900-tallet var det ikke noen som så etter slottet, og det kom i dårlig stand. Det ble restaurert igjen i 1980 og åpent for publikum i 1983.  

## Referanser


## Eksterne lenker
* Schloss Favorite
Modifisert Rankinskala

**Modifisert Rankin skala** (engelsk: **modified Rankin Scale**) er en målestokk mye brukt til å måle graden av funksjonshemning eller pleiebehov i dagliglivets aktiviteter hos personer som har hatt et hjerneslag. Skalaen ble introdusert i 1957 av Rankin, og er blitt modifisert av Lindley og andre i 1994.

## Skalaen
Skalaen er fra 0 til 6, med endepunktene en perfekt helsesituasjon uten symptomer, til død.
* 0 – Ingen symptomer.
* 1 – Ingen signifikant funksjonshemning. Personen er i stand til å utføre alle vanlige aktiviteter trass i symptomene.
* 2 – Lett funksjonshemning. Personen er i stand til å ivareta egen livsførsel uten assistanse, men er ikke i stand til utføre alle aktiviteter som før sykdomsdebut.
* 3 – Moderat funksjonshemning. Personen behøver noe hjelp, men kan gå uten assistanse.
* 4 – Moderat alvorlig funksjonshemning. Personen er ute av stand til å ivareta kroppslige behov uten assistanse, og ute av stand til å gå uten assistanse.
* 5 – Alvorlig funksjonshemning. Krever konstant pleie, sengebundet, inkontinent.
* 6 – Død.

## Se også
* Barthel skala

## Referanser
Lorents Wittrup

**Lorents Wittrup** (født 8. august 1742 på Inderøy, død 26. juni 1811) var en norsk teolog med virke i både Trondhjem og ellers i Trøndelag. Han var også bibliotekar ved Det Kongelige Norske Videnskabers Selskab (DKNVS).

## Liv og virke
### Bakgrunn
Lorents Wittrup var sønn av Lars Stabell og Anna Wittrup. Han ble tidlig foreldreløs og ble tatt hånd om morbroren, proprietær Peder Wittrup, og tok dennes og morens etternavn. I 1761 ble han student ved Trondhjems katedralskole og i 1767 tok han teologisk embedseksamen i København.

### Prest
Etter å ha vært huslærer på Sjælland i Danmark og personellkapellan på Inderøy. ble han den 19. mars 1772 residerende kapellan i Vår Frue kirke i Trondhjem. 

I 1773 tok han magistergraden i teologi og ble året etter sogneprest til Vår Frue menighet. I 1772 giftet han seg med Birgitte Lucie Bull (1742–1807).

### Det Kongelige Norske Videnskabers Selskab, Gunnerusbiblioteket
Kort tid etter at han kom til Trondhjem ble han medlem av Det Kongelige Norske Videnskabers Selskab (DKNVS) der han ble valgt til sekretær allerede i 1772. 

I 1773 ble han pålagt å ta seg av biblioteket, (Gunnerusbiblioteket). I 1781 fikk Vitenskapsselskapet i testamentarisk gave Gerhard Schønings store boksamling på 12&nbsp;000 bind (inklusiv Benjamin Dass' store bibliotek)  og biblioteket ble dermed et stort bibliotek. 

I 1784 fratrådte Wittrup som bibliotekar. 

### Prost
I 1792 ble han sogneprest til Stjørdal. Han flyttet dit og i 1793 ble han prost i Østre Innherreds prosti. Wittrup døde i 1811.

## Kilder
*Det kongelige Norske Videnskabers Selskab. Skrifter 1993, nr. 1: Til opplysning, Universitetsbiblioteket i Trondheim 1768 – 1993.* DKNVS /Tapir forlag 1993 ISBN 82-519-1467-1, ISSN 0368-6310
In the Name of the King: A Dungeon Siege Tale

***In the Name of the King: A Dungeon Siege Tale*** er en fantasyfilm fra 2007, basert på videospillserien *[[Dungeon Siege]]*. Filmen ble regissert av Uwe Boll, produsert av Brightlight Pictures, og internasjonalt distribuert av 20th Century Fox. Den var en samproduksjon mellom Tyskland, Canada og USA.

## Handling
Farmer (Jason Statham) bor i en landsby i kongeriket Ehb sammen med sin sønn og sin kone. En dag sønnen og konen er i byen for å selge grønnsaker, blir Farmers gård angrepet av onde vesner. Farmer unnslipper og reiser etter familien sin til byen, men de onde vesnene kommer ham i forkjøpet og tar livet av sønnen hans, mens de bortfører kona. Farmer får hjelp av vennene Norrick (Ron Perlman) og Bastian (Will Sanderson) til å finne og befri kona.

De onde vesnene blir kontrollert av trollmannen Gallian (Ray Liotta) som er i ferd med å samle en hær for å underkaste kong Konreid (Burt Reynolds).

## Rolleliste

## Produksjon
Filmen ble spilt inn nær Sooke i den vestlige delen av Greater Victoria i Britisk Columbia i Canada. Filmen hadde premiere på Fantasiafestivalen i 2007.

## Filmmusikk
Det tyske power metal-bandet Blind Guardian spilte inn filmens hovedspor «Skalds and Shadows». Det britiske bandet Threshold bidro med sangen «Pilot in the Sky of Dreams» fra albumet *Dead Reckoning*, og det svenske power metal-bandet Hammerfall bidro med sangen «The Fire Burns Forever».

## Mottakelse
Filmen ble svært dårlig mottatt av anmelderne. Mange kritikere mente filmen lignet for mye på andre fantasyfilmer, spesielt den populære ''Ringenes Herre''-trilogien

Filmen ble nominert til hele seks priser under den 29. Razzie-utdelingen, samt at Uwe Boll ble valgt ut til å motta prisen for «verste karrierevalg» på grunn av en rekke filmer basert på videospill, som ifølge Golden Raspberry Award-juryen sjelden eller aldri førte til gode resultater.

## Referanser


## Eksterne lenker
*
Illativ

**Illativ** (fra latin *illatus*, «bragt inn») er et av seks lokative kasus, og har betydningen «inn i». 

## Illativ i finsk-ugriske språk

Illativ finnes i finsk, estisk, ungarsk og samiske språk.

Et eksempel fra ungarsk er *a házba* (inn i huset).

Et eksempel fra estisk er *majasse* og *majja* (inn i huset), dannet av *maja* (et hus).

Et eksempel på finsk er *taloon* (inn i huset), dannet av *talo* (et hus). 

På finsk dannes illativ ved å tilføye endelsen *-h@n*, hvor @ representerer siste vokal, og deretter eliminere bokstaven *h* dersom dette resulterer i én enkelt lang vokal. *Talo + h@n* blir således *talohon*, hvor *h* oppheves og danner den lange vokalen *oo* i *taloon*. Dersom siste vokal før endelsen allerede er lang, beholdes hele endelsen. *maa + h@n* blir f.eks. *maahan*. Et nevneverdig unntak fra regelen er dialekten i det tidligere Vasa län i Västra Finlands län, hvor man sier *talohon* (ikke eliminerer bokstaven *h*).

Denne uvanlig komplekse måte å tilføye endelsen på, kan forklares ved dens rekonstruerte opprinnelse i et artikulert palatalisert frikativ. Moderne finsk har mistet palataliseringen og andre frikativer enn *h* og *s*.

## Illativ i litauisk

Illativ er sjeldent i moderne standard litauisk, selv om det fortsatt brukes i dagligtale, og forekommer i både bøker og aviser. Illativ er i høyere grad bevart i enkelte dialekter enn i det moderne, standardiserte språket. Illativ forekommer oftere i entall enn i flertall.

Siden begynnelsen av 1900-tallet har dette kasus ikke vært inkludert i listen over standardiserte litauiske kasus i lærebøker om grammatikk. I stedet har illativ ofte blitt erstattet av į+akkusativ. 

De fleste litauiske substantiver kan likevel ha illativ i endelsene, og i eldre litauisk var illativ svært utbredt. Den første litauiske grammatikk av Daniel Klein fra 1653 nevner både illativ og į+akkusativ, og omtaler bruken av illativ som «mer elegant». Illativ forekommer også i bøker av forfattere som vokste opp i Dzūkija og det østlige Aukštaitija, deriblant hos forfatteren Vincas Krėvė-Mickevičius.

Illativ har sine egne endelser på litauisk, som er forskjellige for ulike paradigmer av deklinasjon. Endelsen til et illativ avsluttes alltid med *n* i entall, og med *sna* i flertall.

Enkelte standardfraser i litteraturen er illativer, som f.eks. *patraukti atsakomybėn* («å anklage») og *dešinėn!* («vend mot høyre!»).

Andre lokativ-kasus er:

* Inessiv («inne i», «på innsiden»)
* Elativ  («ut av»)
* Adessiv («på»)
* Allativ («opp på»)
* Ablativ («av»)
Plantefiber

**Plantefiber** regnes til naturfibrene og er fiber fra planteriket og er vanligvis bygd opp av cellulose. De kan bestå av bast, blad eller frøull. Mange vekstfiber anvendes til papirmasse, tekstiler eller tauverk.

## Fiberavlinger
* Bastfiber
** Jute (strie)
** Lin
** Rami (en plante i neslefamilien)
** Hamp
** Kenaf (en hibiskus)
** Nesler
* Andre fiber (blader, frukt, etc)
** Bomull
** Bambus
** Alfagress (esparto)
** Papaya
** Abacá (Også kalt manila, bladfiber fra bananpalmen, *Musa textilia*)
** Coir (fiber fra kokosnøtter)
** Sisal
** Kapok fra silkebomullstre (*Ceiba pentandra*)
** Mauritiushamp fra *[[Furcraea foetida]]*
** Raffia fra raffiapalmer (*Raphia*)

## Fiberdimensjoner

## Litteratur
* 
*
Niklas

**Niklas** er en skandinavisk kortform av det latinske navnet *[[Nikolaus]]*, som har opprinnelse i det greske navnet *Nikolaos*, og er dannet av greske *nike*, «seier», og *laós*, «folk». Navnet kan også skrives *Niclas*, *Nicklas*, *Nichlas* og *Nichlaes*.

*Niklas* har svensk og finsk navnedag 6. desember.
 
## Utbredelse
I Sverige var *Niklas* mest populært i 1980-årene.

|}

## Kjente personer med navnet
Personene i listen er ordnet kronologisk etter fødselsår.
* Niclas Gulbrandsen (f. 1930), norsk grafiker
* Niklas Mulari (f. 1975), maler

## Referanser


## Eksterne lenker
*
William E. Ward

**William E. «Kip» Ward** er en amerikansk general og sjef for U.S. Africa Command. Han var tidligere visesjef for U.S. European Command. Ward ble offiser i Armeen i 1971 og har tjenestegjort i Korea, Egypt, Somalia, Bosnia, Israel og Tyskland, i tillegg til oppdrag i USA (blant annet Alaska og Hawaii).

Hans tidligere kommandoer inkluderer stabiliseringsstyrken i Bosnia, 25. infanteridivisjon og 2. brigade i 10. bergdivisjon.